חיליק פרנק

יחיאל מאיר (חיליק) פרנק (נולד ב-כ"ז בכסלו ה'תשל"ח 7 בדצמבר 1977) הוא קלרניתן ישראלי, חסיד ברסלב. מנגן בעיקר ניגונים חסידיים, וכן מוזיקת כליזמרים. חיליק פרנק נולד בבני ברק בשנת ה'תשל"ח לדב פרנק, בנו של הרב שרגא פייבל פרנק ונכדו של הרב צבי פסח פרנק, רבה של ירושלים. דב פרנק היה ליטאי, ובצעירותו הצטרף לחסידות ברסלב. גיסו הוא איש הכליזמר אברהם לייב (אברום) בורשטיין. בצעירותו שימש כמלמד בתלמוד תורה המסורה בירושלים. פרנק החל לנגן בקלרינט בגיל 16, לאחר שמצא קלרינט ישן בבוידעם של דודו, והחל להתאמן עליו. בהמשך מצא מורה בשם רומן קונסמן והחל להתמקצע. במהלך שנות ה-90 הפך ללהיט בקרב המגזר החרדי. את אימוניו והפקת האלבומים הראשונים ("בין החומות" ו"מירון") ביצע בהפקת גיסו, מחולל הכליזמר, אברהם לייב (אברום) בורשטיין, ויחד הפיקו והחיו מחדש את מוזיקת הכליזמר והנשמה מתוך מטרה לשמר את המנגינות, אופיין ומורשתן ולהנחילן לדורות הבאים. פרנק מנגן בחתונות ואירועים רבים ובפסטיבלי כליזמרים שונים. בין השאר הוא מנגן בהילולא השנתית בקבר רבי שמעון בר יוחאי בל"ג בעומר, באירועי חג הגאולה (וביניהם ההתוועדות המרכזית של הרב גינזבורג, שם משתתף בקביעות כבר שנים), בסיום ראש השנה בקברו של רבי נחמן באומן, ובאירועים מרכזיים נוספים. בעבר ניגן בקביעות גם בשמחת בית השואבה של חסידות תולדות אהרן במאה שערים ובהקפות שניות בישיבת רמת גן. מנגן באופן קבוע בישיבות ציוניות נאו-חסידיות רבות כגון ישיבות רמת גן ועתניאל. פרנק מנגן עם תזמורתו האישית ומתארח אצל להקות ובהופעות רבות ובאירועים שונים. כחלק מההרכב "הלב והמעיין" הופיע פרנק באירועים של ניגונים יהודיים בבית אבי חי בירושלים. בעקבות הצלחת ההופעות הוציא חיליק פרנק ביחד עם נאור כרמי את צמד הדיסקים - "הלב והמעיין" ו"שירה חדשה", ובהמשך הוציא ההרכב אלבומים נוספים (ראה בדיסקוגרפיה). במרחשון תשע"א זכה פרנק יחד עם הרכב "הלב והמעיין" במקום הראשון בפסטיבל בינלאומי למוזיקת פולקלור יהודית באמסטרדם. באדר תשע"א הוענק אלבום זהב לפרנק על אלבומו "פורים בירושלים". מלבד האלבומים שהוציא בעצמו, השתתף פרנק באלבומים רבים כנגן מלווה או כאורח. פרנק הוא תלמידו של רומן קונסמן, בנוסף מגדיר פרנק את עצמו כתלמידו של מוסא ברלין. בנו הוא הכנר דוד פרנק. מירון (הקלטה מהופעה חיה) תיקון חצות חיליק פרנק במבחר ניגוני מירון בניגוני ריקוד סוחפים בין החומות (תשנ"ח 1997) חסדי ה' (תשס"ג 2002) שימו לב אל הנשמה (תשס"ז 2007) שמחה לארצך (תשס"ט 2009) מנגן מירון (תשס"ט 2009) פורים בירושלים - בגרסה אינסטרומנטלית ובגרסה עם מקהלה חסידית (תשע"א 2010) פסח בירושלים - בגרסה אינסטרומנטלית ובגרסה עם מקהלה חסידית (תשע"ב 2011) סוכות בירושלים - בגרסה אינסטרומנטלית ובגרסה עם מקהלה חסידית (תשע"ב 2011) פורים בירושלים 2 בגרסה אינסטרומנטלית ובגרסה עם מקהלה חסידית (תשע"ו 2015) בימים ההם בזמן הזה (תשע"ז 2016) הלב והמעיין (תשס"ט) שירה חדשה (תשע"א) מנגנים ויז'ניץ (תשע"א), הקלטה מהופעה חיה יוצאין בשיר - ניגוני חב"ד (תשע"ג) לך אמר לבי - ניגוני הרב יצחק גינזבורג (תשע"ג) אחכה לו - שירים שעלו מאפר השואה (תשע"ד), באירוח אמנים נוספים מדיה וקבצים בנושא חיליק פרנק בוויקישיתוף חיליק פרנק, סרטונים בערוץ היוטיוב חיליק פרנק, באתר ספוטיפיי חיליק פרנק, באתר MusicBrainz (באנגלית) חיליק פרנק, באתר דיזר חיליק פרנק, דף שער בספרייה הלאומית עמיחי חסון, עד השיר הנקי: חיליק פרנק ונאור כרמי מארחים את אביתר בנאי, מקור ראשון, 25 ביוני 2010 על האלבום שמחה לארצך, אתר חסידיניוז יאיר פלד, חיליק פרנק מנגן בתיבת הניגונים, באתר ערוץ 7, 09 בינואר 2009. וידאו ירעם נתניהו, חיליק פרנק, נגן וזמר, באתר ערוץ 7, 21 באוקטובר 2010 לירון נגלר-כהן, מחזיר ניגונים קודמים, באתר ynet, 13 בפברואר 2011 עופרה לקס, חסיד של ניגונים, באתר ערוץ 7, 24 בפברואר 2011 יוסי אייזנטל, ‏חגיגה באולפן: חיליק פרנק ברדיו "קול חי", באתר כיכר השבת, 3 במרץ 2011 יאיר טוקר, ‏אלבום הפורים של חיליק פרנק הגיע לאלבום זהב, באתר כיכר השבת, 8 במרץ 2011 ynet, שיר שואה: הניגון שמסמל לרב לאו אור באפילה, באתר ynet, 27 בינואר 2013 יוני קמפינסקי, הכלייזמריסט החסידי שהפך לכוכב אצל הסרוגים, באתר ערוץ 7, 17 במרץ 2016 עפרה לקס, חסיד של ניגונים, באתר ערוץ 7, ‏כ' באדר תשע"א 24.02.11 אהרן רבינוביץ, ‏"איך התחלתי? מצאתי קלרינט בבוידעם": חיליק פרנק בראיון, באתר כיכר השבת, 28 בפברואר 2016 עפרה לקס, מנגנים בלב אחד, באתר ערוץ 7, 27 בספטמבר 2012 סינגל מתוך האלבום החדש "הלב והמעיין" של הזמר חיליק פרנק, חדשות 24 הלב, המעיין ואביתר בנאי, 14 באוקטובר 2010, אתר ynet "קרב יום" בלחנו של הבעש"ט, שר אביתר בנאי, אתר חרסונסקי מיוסיק חגית רוטנברג, 'פורים בירושלים' של זהב, באתר ערוץ 7, 17 במרץ 2011 אהרן רבינוביץ, ‏"איך התחלתי? מצאתי קלרינט בבוידעם": חיליק פרנק בראיון, באתר כיכר השבת, 28 בפברואר 2016 מאיר קליינר, ניגוני המהפכה, באתר ynet, 20 בינואר 2009